Hva gjør det til en perfekt første date?
Jøss, har du kjøpt blomster til meg?
Sjokolade?
Har du innfridd studielånet mitt?
Jeg vet ikke med dere, men jeg vil ha fantasien.
Jeg vil bli overrasket.
Jeg vil ha romantikk.
Jeg vil ha drama.
Men livet er ikke sånn.
I det virkelige liv føler du frykt og tvil.
Du får det som venter på den andre siden av døra.
Men hvis du spiller kortene dine riktig,
jo, elskede, da er det virkelige liv en fantasi.
-Vil du ha en drink? -Ja.
Kan jeg få en White Claw, takk?
Ikke for å ødelegge hvit jente-fantasien din,
men jeg har allerede lagd Manhattan til oss.
Selvfølgelig.
Jeg vet hva det er, og jeg elsker den.
-Har jeg leppestift på tennene? -Nei... Du er bare nervøs.
Det er søtt.
Jeg er ikke nervøs. Jeg er bare imponert over leiligheten.
Hva jobber du med?
Jeg kalle meg investor. Men andre har kalt meg "finansbro".
Ja vel, "bro", hvor skal vi i kveld?
-Hvorfor spør du? Kjeder du deg? -Nei, men hva blir det neste?
Det bestemmer vi.
SEX SPILLELISTE 2
Sex spilleliste 2?
Ja, Sex spilleliste 1 var litt kjedelig.
Å, nei... Det er fra jobben.
-Hva er det? -En sminke-nødssituasjon.
Og den er alvorlig. Jeg må dra.
Men du kom nettopp.
Du vet hva man sier. Skjønnhet hviler aldri. Ha det.
Madolyn? Hvor er du?
Madolyn?
Madolyn.
Det har gått en uke.
Du kan ikke unngå meg for evig.
Mykynnleigh ser etter Madolyn.
-Hvordan sier vi at hun ikke er her? -Ikke på ei uke.
Hun tar ikke telefonen.
-Er hun overhodet i byen? -Ja, det er hun.
Hun prøver å finne ut hvordan vi slipper selge.
Hun er nok rystet over at firmaet går konkurs.
Jeg har det under kontroll.
Madolyn.
Mykynnleigh? Hei! Hvem leter du etter?
Er det meg? For her er jeg.
Jeg ser etter hun som leder firmaet, så vi kan snakke om den stygge økonomien.
-Du sa ikke at det var så ille. -Det sa jeg ikke til noen.
Spesielt ikke til Madolyn. Jeg ville løse det.
Det klarte du ikke. Mindre salg og stigende kostnader.
Ett år til, så finnes ikke Glamorous by Madolyn.
Hvordan får jeg Vendermiaire til å kjøpe dere?
Du tenker for lite.
Ja, vi taper penger.
Det gjorde Gucci og Dior
og hundre andre merker, før de ble kjøpt opp og kom på rett kjøl.
Vi er en investering for Vendemiaire. Ikke lette penger.
De vil ha pengene før eller siden. Hvordan overbeviser du dem om det?
Vi skal lage støy.
Madolyn jobber med en hemmelig og stor idé som vil få folk til å snakke.
Vi skal bevise at folk bryr seg om oss. At merket vårt fortsatt betyr noe.
-Høres bra ut. -Ja!
-Gjør det? -Ja. La meg snakke med Madolyn om det.
-Hun jobber nå. Ikke forstyrr henne. -Prøv å stoppe meg.
Jeg kunne ikke stoppe henne. Hun er på vei.
Hva skal vi gjøre?
Jeg har en idé.
Mykynnleigh. Vent! Jeg vil så gjerne spørre om noe.
Hva er favoritten din på Cheescake Factory?
Slutt å oppholde meg.
Bank på. Gjør alltid det.
-Du kom akkurat for sent. -Søren også...
Marco følger henne ut. Skynd deg, så kan du stoppe henne.
-Madolyn? -Kom.
Madolyn?
Beklager. Må du snakke med henne? Hun kommer tilbake.
Før eller siden.
Vi kan ikke fortsette sånn. Madolyn må tilbake på kontoret.
Kanskje vi kan hjelpe henne. Kanskje vi kan redde firmaet sammen.
Dere flipper ut over ingenting. Det er sånn hun jobber.
Hun leter i arkivene og lager moodboards.
Hun skaper magi. Hun trenger ikke vår hjelp.
Kanskje er hun for stolt til å be om hjelp?
Eller så er hun redd. Kjenner du ikke frykten for fiasko andre gang?
Debuten gikk til topps. Nå er hun redd for ikke å lykkes.
Vi må få henne tilbake hit. Vi må hjelpe henne gjennom dette.
Du har vært her i en måned.
Tror du at du kjenner henne bedre enn sønnen hennes?
-Du virker redd for at det er sånn. -Du er frekk.
-Hva vet du om det? -Jeg er mer homo enn du tror.
Ok, gutter. Da er kampen over.
Gå tilbake til hovedscenen,
så løser vi dette. På en eller annen måte.
Jeg skal si det på en måte som jeg vet at du forstår.
Du må roe deg ned.
Ikke snakk sånn til meg, spesielt ikke når du vet at jeg har rett.
Det spiller ingen rolle. Du er ny. Du prøver deg på tungvekterne.
Vil du vare, må du velge kampene med omhu.
Spesielt når de er mot sjefens sønn.
Er det alt? Chad har rett, jeg tar feil. Selv om det er motsatt?
Ta en pause fra popjentene. Hør litt på Kendrick. Vær ydmyk.
Men først henter du en trippel latte med ekstra skum.
-Dronningens bestilling. -Kanskje hun blir glad for det.
Du, Madolyn?
Er alt bra der inne?
Vil du ha en Cola Light?
Eller...kanskje se et annet menneske.
Jeg er fortsatt her hvis du vil dra eller bare snakke.
IDEER
Jeg vet at du er presset, men ikke tenk for mye på det.
Du klarer det. Vi tror på deg.
Ok...
Teddy?
Teddy!
Tusen takk.
Mamma?
-Jeg trodde du ble glad. -Nei.
Hva gjør du her i sentrum?
-Er noen død? Har du det travelt? -Jeg møter en ny kunde.
-Hvordan visste at du jeg var her? -Du forteller meg alt.
Som en gjest på talkshowet mitt.
-Hva vil du? -Spise lunsj med deg.
Er det mulig, eller må jeg ringe i forkant?
Du er så søt, men jeg spiser ved skrivebordet.
Når begynte du å møte kunder på Manhattan?
-Du hater å ta toget. -Jeg står ikke for retten.
-Svar, advokat. Hva skjuler du? -Nå ringer hun. Jeg må gå.
Jeg vil kryssforhøre deg i kveld under middagen.
Kaffen blir kald. Elsker deg.
Til Marco.
Hvordan klarte du å gå i høye hæler? Lever du et hemmelig drag-liv?
CrossFit, det er svaret.
Jeg løfter 144 kilo barføtt. Jeg har ankler som ei fjellgeit.
Søtt, men du har frister. Ikke la Marco blande deg inn i dette.
Det går bra. Da er vi sammen.
Som venner.
Hvis dere bare er venner, må du ut på markedet igjen.
Det må jeg.
-Hva med Ella? -Vi har gjort det slutt.
-Dere var sammen fire ganger i uka. -Det er vanlig for lesbiske.
Jeg er på appene hvis du er det.
Avtale?
Avtale.
Ok.
-Hvem får deg til å se sånn ut? -Han jeg møtte i Uberen.
Han inviterte meg på drinker, men ville bare ha sex.
Er du sint for det? Er det ikke det som er meningen?
Jeg trodde vi skulle ut på en date.
Sa han at han skulle invitere deg på en date?
Gud... Er det tydelig at jeg aldri har datet før?
Ja.
Det høres ut som han med Uberen var ærlig om hva han ville,
men at du er ny i gamet.
Du tenker mye på han.
Han er så selvsikker og erfaren.
Jeg prøver å være det, men det er jeg ikke. Jeg er bare meg.
-Ødela jeg det? -Jeg vet ikke. Gjorde du det?
Jeg sa at det var en nødssituasjon, og så løp jeg.
Du kan svelge stoltheten, si sannheten og prøve igjen.
-Mykynnleigh! Du er fortsatt her. -Og det er ikke hun?
Nei. Jeg vet at du flyr fra LaGuardia, så jeg sjekket deg inn.
Du fikk en oppgradering. Bilen er på vei.
Den er her om 15 minutter.
Hvorfor er en som er så flink bare assistent?
Du ville hatt ditt eget kontor ellers.
Det er et lite selskap. Det er ikke så mange plasser.
Med tanke på salget, er det nok ingen plasser igjen snart.
Revlon leter etter en ny markedsføringspraktikant.
Jeg kan ordne en lunsj, hvis du er interessert.
Madolyn har gjort så mye for meg. Hun ga meg jobb da andre sa nei.
Hun lærte meg om bransjen. Hun bryr seg om meg. Og jeg om henne.
-Jeg kan ikke svikte henne. Beklager. -Lojal. Det liker jeg.
Du har jo et fond eller foreldrene dine å ty til.
-Det har alle i denne bransjen. -Nei, det har jeg ikke.
I så fall vil jeg gi deg et råd.
Kan de ikke redde selskapet, redd seg selv.
Mykynnleigh? Der er kofferten din.
-Drar du allerede? -Ja. Men jeg er tilbake på fredag.
Det er vel Madolyn også, ikke sant?
Så jeg kan høre den store idéen som skal forandre alt
og redde salget?
-Helt klart. -Ja, helt sikkert.
-Herregud. -100 prosent.
Det vil helt sikkert skje. Helt klart.
-Da ses vi. -God tur! Ha det!
-Hva skal vi gjøre? -Vi kan ikke bare vente.
Det skal vi ikke.
Jeg drar og besøker Madolyn, for å se hvor langt hun har kommet.
Avtale?
Ok.
Identifiser deg!
-Teddy, det er meg. -Selvfølgelig. Det visste jeg.
Det var en test. Du besto.
Var det du...
Som latet som at mobilen var et våpen? Ja. Står til?
-Hvordan har hun det? -Jeg ville gitt henne litt tid.
Det går bra, Teddy. Jeg har sett hennes verste sider.
Nei, det har du ikke.
Men jeg tror du gjør det nå. Kom.
Mamma?
Ok, du ser fantastisk ut.
Hva er det jeg ikke forstår?
Jeg har gjort det.
-Gjort hva da? -Fått min store idé. Den hellige gral.
-Du er et geni. Får jeg se? -Lukk øynene, Chad.
Jeg visste det. Jeg visste at du fortsatt kunne trylle.
Du er perfekt. Uovertruffen. Og mora mi. Jeg elsker deg.
Voilà.
-Er det...? -Jeg vet at det er mye å fordøye.
Men dette... Dette... Det kan være revolusjonerende.
-Hva er det? -Det er ikke helt ferdig ennå.
Jeg vet at det ser generisk og uferdig ut.
Jeg trenger mer tid til å finne ryggsøylen.
For å finpusse alle detaljene.
Det er alt.
Du har ikke tid.
Mykynnleigh kommer på fredag, og da må du gi henne noe.
Kom igjen, mamma.
Du hadde en stor idé da du startet Glamorous.
Det er noen år siden.
Ja, det er sant, men du må bare slappe av.
Og gi slipp på alt.
Og gjøre det igjen, for alt avhenger av det.
Har jeg noensinne ikke levert? Stol på meg.
Du må stole på prosessen min.
Au revoir.
Han vet det.
Han vet det. Nei...
-Da er det klart. -Flott.
Du, Parker? Artig å møte deg her.
Er det rart? Du kjenner visst rutinene mine.
Hva? Nei. Du er et mysterium for meg.
Jeg bare...
-Jeg vil si unnskyld for i går. -Nei. Det var min skyld.
Det gikk nok litt for fort. Vi kjenner ikke hverandre.
Du ble redd.
-Nei, jeg ble ikke redd. -Du løp din vei.
Det var en sminke-nødssituasjon.
-Hva hadde skjedd? -Noen hadde sølt glitter.
Og veldig mye.
-Å, nei. Hvem døde? -Kan vi prøve på nytt?
Og risikere at noen søler glitter igjen? Jeg vil ikke stå i veien for jobben din.
-Jeg prøver jo... -Nei. Du spiller et spill.
Akkurat som da vi møttes.
Og beklager, men det er jeg for gammel til.
Det du ser er det du får. Det er bra nok for mange gutter.
Si fra når det er bra nok for deg.
-Hvordan går det på appene? -Ganske bra.
En gutt i nærheten vil møtes etter jobb. Allerede? La meg se.
"Rumpa i været, døra ulåst."
-Kaller du det dating? -Velkommen til mitt miljø.
Du bør prøve en bedre app. Der rumpene er nede og dørene låst.
Da kan du swipe på søte bilder og overanalysere profiler.
Som hun...
Og hun.
-Er Venetia skeiv? -Det står "bi".
Det forklarer det. Jeg er klinisk blind for biseksuelle.
De lurer gaydaren min.
-Ok, og så? -Det går ikke.
Herregud, du gjorde det nettopp.
Hun også.
Da har vi begge planer i kveld.
Hei, alt går bra.
Unnskyld, kan du gjenta det?
Hvordan har hun det?
Hun jobber hardt, men er midlertidig utilregnelig.
Så de store idéene må vi komme med. Men ta det med ro, jeg bestemmer.
-Har hun bestemt det? -Unnskyld, er du salgsansvarlig?
Nei, det er jeg.
Er du sønnen hennes?
Nei, det er jeg.
Dette er et forretningsproblem, og jeg er en forretningsmann.
Jeg kan løse det.
-Dette skjer ikke. -Gi han en sjanse.
-Skal jeg samle avdelingslederne? -Ja.
Nei. Bare den innerste sirkel, så folk ikke får panikk.
Marco, du kan også bli med.
Ta med datamaskinen din. Du skriver notater.
Myspace. Enron.
Romerriket?
Hva har alle tre til felles?
De er ikke kosmetikkmerker?
Mindre snakk, mer skriving.
Nei, alle døde fordi de ikke kunne forandre seg.
Enron var en kriminell organisasjon.
Ja, og vi studerte den på Stanford. Den beste handelshøyskolen i USA.
The Economist sier at det er Harvard.
Jeg gikk på den beste handelshøyskolen i USA.
Der løste vi case-studier hele tiden.
Det er det dette er. Et case-studie.
Hvordan får vi folk til å snakke om Glamorous by Madolyn igjen?
La meg forenkle spørsmålet.
Hva snakker alle i verden om nå?
-Mikrodosering? -The Cremaster Cycle?
-Å matche med kolleger på datingapper? -Det stemmer.
Blokkjeden.
Det er svaret vårt.
Skal vi begynne med Bitcoin?
Nei... Jeg vil være den neste Bitcoin.
En veldistribuert token-basert valuta med sminkekunden i tankene.
Mine damer og herrer, la meg presentere:
GlamCoin.
Jeg hører ikke at du skriver.
Beklager, jeg visste ikke om du spøkte.
Vi driver ikke med teknologi, men med skjønnhet.
Nintendo begynte med å lage spillkort.
Samsung solgte forsikringer.
Netflix sendte DVD-er med posten.
Men se på dem nå!
Med teknologi er alt mulig.
Hva med et merke til apotekene? For lavprismarkedet?
Kjendissamarbeid får mye oppmerksomhet i sosiale medier.
Vi kan kaste oss ut i rask sminke. Følge trendene.
-Hva med en Pride-kampanje? -Ja.
Nei, nei...
-Herregud, jeg elsker Gay Pride. -Det heter bare Pride nå.
-Ok, hvordan vet du det? -Jeg er mer homo enn du tror.
Og vi gjør ikke Pride. Det gjør de kule merkene.
-Det er bra på sosiale medier. -Estée Laundry ville eksplodert.
Nei. Vi har en idé! Møtet er over.
Jeg snakker med han.
-Se hvem som er på appen min. -Hva? Hvor?
-Ja... Hei. -Jeg bør blokkere deg.
-Du får ikke vite hva jeg driver med. -Jeg bør blokkere deg også.
Samme...
Krypto? Igjen?
Madolyn likte ikke idéen sist du kom med den heller.
Ok, men GlamCoin er en god idé. Og det vet du.
Du kan stikke innom Madolyn igjen. Snakke litt.
Dele noen av de andre idéene fra i dag.
Kanskje til og med Marcos Pride-idé?
Ok. Det er jeg som bestemmer. Jeg skal redde firmaet,
så mamma blir stolt av meg. Ikke han.
Dermed basta!
Ok.
Jeg skal utrette mirakler.
-Sa du...? -Ja.
-Sa han...? -Nei.
Vi må snakke med Madolyn og fortelle hva som skjer.
Vil du trosse sjefens sønn? Vær så god.
Det er ikke mitt problem lenger.
Madolyn kan miste troen på oss.
Jeg mister ikke troen på meg selv.
Si til Revlon at jeg er interessert. Lunsj i morgen.
Ansattes kontaktopplysninger
-En sprø dag, sant? -Ja.
Chad sender oss rett mot isfjellet, ikke sant?
Sant.
Vi matchet. Det vet du vel?
Ja.
Dette er rart.
-I morgen melder jeg meg til HR. -Ikke gjør det.
Det krever to å swipe.
Og hvorfor gjøre noe?
Det ser ut til at vi begge vil være på jobbjakt neste uke.
Ja.
-Bor ikke du ved Lorimer? -Bedford. Hvordan det?
Jeg planlegger hvor vi skal møtes. Vær klar klokka 21. Jeg tekster.
Spesialleveranse til dronningen.
En trippel latte, ekstra skum, dobbelt kopp og de nyeste avisene.
Alt som Chad ba om. Jeg tror jeg fikk med alt.
Hun sa ikke at noen kom hit.
Hun har hatt mange hemmeligheter i det siste.
Jeg skynder meg bare inn med det. Det tar ett minutt.
-Vær så god. -Takk.
SE PÅ NYHETENE
Madolyn?
Hva faen?
Hvordan kom du inn hit?
Hvorfor er du her?
Har det skjedd noe?
Jeg vet at det ser ille ut og at jeg gikk over grensen.
Men det gjorde Lady Gaga med A Star is Born også.
Det forandret spillet for alltid. Og jeg lover at dette er like viktig.
Kanskje viktigere.
Vent litt. Er du høy?
Ok, fortsett. Hva sa du?
Vi trenger deg på Glamorous.
Hvis du ikke har sett det, så jobber jeg hjemmefra nå.
Hvordan kom du forbi Teddy?
Mamma?
Er dette Grand Central?
Hei.
Hvorfor gjemmer Marco seg bak en av de lilla stolene?
Det er nok fordi han vet at han ikke burde vært her.
Kanskje det. Men jeg er her fordi jeg må fortelle deg sannheten.
Vi trenger deg på kontoret.
Vi har det under kontroll. Jeg vet hva jeg skal gjøre.
Han prøver å selge inn sin egen rare idé på fredag.
Den er ikke rar, men fantastisk. Du er bare sjalu.
Du tror du er 2008. Men du er 2000 og sen.
Det er du som er det.
-Du er 2000 og sen. -Du er...
Ingen er 2000 og noe som helst! Ok?
Og Marco. La meg minne deg på at du er assistent.
Du er andreassistent.
Og Chad, hvis du ikke vet det, er salgsdirektøren min.
Når du ikke respekterer han, respekterer du ikke meg.
Men jeg...
Jeg grunnla Glamorous alene.
Og jeg alene kan redde det.
Så god kveld, begge to. Overlat Vendemiaire til meg.
-Ut. -Gå.
-Du først. -Du går først.
-Du. -Ut!
En dragkveld i Bushwick?
Det er typisk streite. Ikke rart du lurte meg.
Jeg er faktisk bifil.
Eller bør jeg si pan?
Sier vi det?
Noen ganger? Jeg vet ikke.
-Sier vi BIPOC? -Nei.
Ikke jeg heller.
Med mindre Madolyn gjør det, da må jeg også det.
-Du er en flink liten soldat. -Inntil videre.
En applaus for Charlene.
Hei, Charlene!
-Mente du det du sa i heisen? Sier du opp? -Jeg går på møter.
Eller på ett møte. Med Revlon.
Det bør du også gjøre. Det er en dårlig avtale.
Glamorous by Madolyn er på vei ned.
Det var det første røde flagget. Forpliktelse.
Jeg så 12 episoder av Love Island i går.
Og jeg liker ikke denne sesongen. Det er forpliktelse.
Du drar når du møter motstand. Madolyn er i knipe.
Hun trenger deg.
-Vi trenger deg. -Og jeg trenger henne.
Og hvor er hun? Borte.
Jeg har gitt henne tre år. Jeg har gitt henne livet mitt.
Og hva har jeg fått?
På et tidspunkt må man tenke på seg selv.
Så når du ikke får det du vil, når du vil ha det, så drar du?
Hva med menneskene i livet ditt? Hva med forholdene?
Eller tenker du bare på deg selv og er alene?
Som jeg sa, et rødt flagg.
BIPOC-dronning!
-Med trykk på "bi". -Bi...
Du ga ingen penger. Ikke tro at jeg ikke så det.
Du skylder meg 80 dollar for posen du mistet?
-Jeg mistet den. -Opp i nesa di?
Etter alt det gratis stoffet jeg har stjålet til deg?
Forsiktig med henne.
Hun er farlig.
-Rødt flagg. -Jeg skjønner.
Har du funnet han?
Drapsmannen? Han er der et sted. Du må bare følge sporene.
Jeg har taklet verre press, tro meg.
Jeg trenger bare mer tid.
Er du sikker? Helt alene?
Husk at jeg ble en stjerne alene.
Jeg oppdro sønnen min alene. Jeg startet firmaet alene.
Hvis jeg ikke klarer dette alene, hva sier det da om meg?
At jeg bare er en døgnflue?
Herregud.
Hva hadde de på kontoret sagt hvis de så denne Madolyn Addison?
Jeg har sett lenge på henne, og jeg er ikke redd.
Kanskje ungene på kontoret heller ikke er så lettskremt.
Samme tid i morgen?
-Ja, samme tid i morgen. -Skal bli.
-Jeg har aldri vært i Bushwick. -Så sårende.
-Jeg er åpen for det. -Men bare etter kl. 8.
En tøff dag på jobben?
-Jeg har ikke jobbet på tre dager. -Hva? Men...
Jeg møtte deg i sentrum. Du skulle møte kunder.
Frilans-kunder.
Så jeg kan kompensere for timene jeg ikke var på kontoret.
14 år i den verste jobben etter jusstudiene.
Og jeg får ikke 40 timer i uka engang.
Er vi blakke?
Nei. Jeg leier ikke, og jeg bruker ikke kredittkort.
Og jeg vet hvordan man bruker Kohl's Cash.
-Hvorfor har du ikke sagt noe? -Det er ydmykende.
Jeg ber deg alltid om å ta deg sammen, men nå tjener du bedre enn meg.
Bare si at jeg tok feil.
Rull med øynene, knips med fingrene og hover.
Bare gjør det.
-Hvorfor gjør du det ikke? -Jeg har ikke lyst.
Ikke litt engang? Du elsker å ha rett.
Det er sant, det gjør jeg.
Men jeg vet ikke.
Det spiller ingen rolle om du har rett hvis du er glad i personen.
-Jeg har rett i alt. Ikke glem det. -Ja.
Bra.
-Hei. Hvordan gikk det i går? -Som annonsert.
Rumpa var i været og døra ulåst. Men jeg hadde ikke med hjertet.
Hva med deg?
Hun er egoistisk. Hun er overflatisk og umoden.
Men under alt det har hun potensial.
Brøt du deg inn i huset og begynte å krangle med sønnen?
Det er flaks at hun ikke ga deg sparken.
Beklager.
Jeg prøvde bare å redde selskapet. Og jobbene våre.
Ved å vende Madolyn mot sin eneste sønn?
Bare for å få rett? For å vinne?
Jeg vet ikke hvordan vi skal redde dette stedet, eller om det er mulig.
Men det må finnes noen viktigere enn jobbene og karrierene våre.
Vi må være viktigere for hverandre.
PÅMINNELSE REVLON KL.13.00
-Er det for sent å løse det? -Nei.
Man kan alltid gjøre det rette.
Er jeg gal, eller...
Nei, jeg kjenner det også.
-Det lukter lavendel. -Og penger.
Det kommer noe.
Madolyn? Jeg har ikke hentet kaffen din.
-Jeg henter den nå. -Marco? Et ord.
Lukk døra.
I går kveld kom du hjem til meg ubedt. Det kan aldri skje igjen.
Men først...
Hvor ille var Chad da jeg var borte?
Alle vet hvordan han blir under press.
Han er sta, han blir sint. Han hører ikke på andre.
Hvis han ikke kunne ta gode valg eller lede selskapet, vil jeg vite det.
Du kan si det til meg. Anonymt.
Ja... Du har rett.
Han er sta og blir sint.
Og han hører ikke etter.
Men ikke denne uka.
Han var flott.
Han samlet oss. Jeg tror du hadde vært stolt av han.
Jeg tror faktisk han har noen gode idéer til Vendemiaire.
Bra. Samle alle.
Som dere vet har jeg jobbet hjemmefra denne uka,
for å lage en spennende kampanje som sikrer salget til Vendemiaire.
Det er vanskelig å innrømme,
men jeg har ikke en idé det er verdt å satse på.
Jeg trodde jeg klarte det alene, som alltid.
Men jeg tok feil.
Jeg trenger alle deres kreative talent for å få det til.
Chad, fortell oss om situasjonen her og nå.
Vi har hatt ei produktiv uke. Vi har generert, gjentatt og fått idéer.
Jeg tror vi har funnet på noe bra
som får folk til å snakke om merket igjen.
En Pride-kampanje.
Alle synes det er et bra og uventet område
som vi kan utforske. Vi kan lage litt støy.
Og med "vi" mener jeg Marco.
-Det var hans idé. -Men vi gjør ikke Pride.
Vi er tradisjonelt merke. Det ligger ikke i DNA-et vårt.
Vi må spørre oss hvorfor vi og hvorfor nå?
Fordi det er gøy?
Du glemmer noe. Hensikt.
Det må ha en mening, ellers er det bare en gimmick.
Har dere fortsatt råfilene fra forrige kvartal?
-Bursdagsmiddagen. -Selvfølgelig, vi arkiverer alt.
Hent dem. Vi trenger dem hvis vi skal få til dette.
Når kommer Mykynnleigh tilbake?
-Om to timer. -Få det til å fungere.
Skal vi?
-Ok. -Herregud.
-Hva med møtet ditt i dag? -Jeg tror noe kom i veien.
Da jeg startet Glamorous by Madolyn, brøt vi alle regler.
Og det skal vi gjøre igjen.
Ved å lansere en kampanje ingen andre luksusmerker
noensinne har gjort før.
YSL Beauty har en julekolleksjon.
Estée Lauder har sine Disney-produkter.
Boy de Chanel er for menn.
Men hva har ingen av luksusmerkene?
-Pride. -Ja.
Ingen av merkene har hatt en Pride-kampanje eller tvitret om det.
Det gjør mindre, kulere merker, men aldri luksusmerker.
Før nå.
Vi har muligheten til å bli det første luksusmerket
som feirer Pride. Og til å vise at skeive
ikke bare er folk bransjen vår vil tjene penger på.
Det er en verden som vi henter mening fra.
De sier at det er umulig. Og jeg sier: "Bare vent og se".
Var det alt?
Vi kan svare på spørsmål...
Ikke.
Det er perfekt.
Glamorous by Madolyn for skeive?
Jeg er, som jeg nylig har lært å si, blåst bakover.
Skeive elsker gamle ting som er på vei ned.
Kan de gentrifisere et nabolag, kan de redde selskapet deres.
Jeg må ta noen telefoner, men jeg lover deg,
at hvis du får til dette, er salget til Vendemiaire i boks.
Ja!
-Du klarte det! -Vi klarte det!
Nei.
Ikke i dag.
Jeg hører at du ikke kom til lunsjen med Revlon.
Ja, jeg er her for å bli. Samme hva.
Bra. For de er fornærmet over at du uteble.
Den døra er stengt for alltid.
Du blir visst her. Samme hva.
-Jeg hadde rett om Pride-kampanjen. -Jeg hadde rett om problemene.
-Men du ga meg æren for den. -Og du lærte din plass.
Marco?
Nye sko?
Jøss, endelig la noen merke til dem.
Du er faktisk mer homo enn vi tror.
Rart.
Madolyn vil ha samme fotografering som forrige måned.
Med samme team.
Og advokatene kan ikke hale det ut denne gangen.
Skal vi få til dette, må det gå fort.
Hvordan kan jeg få brev? Det er ikke stemplet.
Det er sjekken din. Fra regnskapsavdelingen.
Du kan innløse den mot penger i alle byens banker.
Det var månedslønna mi da jeg solgte sminke.
Jeg kan kjøpe ting med dette.
Eller så kan jeg betale husleia.
Jeg kan endelig hjelpe til.
Velkommen til den virkelige verden. Den er dyr.
Du kan dra hjem. Jeg ordner det siste her.
-Noen planer med Uber-gutten? -Nei, han sa at jeg spilte et spill.
-Og det gjorde jeg også. -Hvem vant?
Vet du hva? Jeg bryr meg ikke.
Jeg kan svelge stoltheten og være et bedre menneske.
Bortsett fra at jeg ikke kan det. Du skulle sett han.
Han er muskuløs.
-Jeg ser deg fortsatt i appen. -Ja, jeg glemte nok å blokkere deg.
Det gjorde jeg også.
-Jeg gjør det nå. -Ikke gjør det.
Det er gøy å holde styr på hverandre.
Ja...
FAVORITTER ONLINE NÅ
Jeg er på vei.
Hvordan kom du forbi dørvakten?
Jeg latet som om jeg skulle levere mat.
-Du kan snakke deg forbi alle. -Ja, det kan jeg.
Men ikke nå lenger.
Ikke med deg, i hvert fall.
Du hadde rett.
Jeg var redd. Jeg er redd.
For deg.
For dette.
Jeg vet ikke hva det betyr, men jeg vil gjerne finne det ut.
Ingen spill. Ingen regler.
Det som skjer, det skjer.
Avtale?
Avtale.
Du...
Du mistet noe.
Det som skjer, det skjer. Ikke sant?
Tekst: Tone Hansen